google/wiki40b huggingface dataset:
Achel (øl)

Historie

Bryggeriets historie starter i 1648 når nederlandske munker bygget et kapell i Achel. Kapellet ble kloster i 1686, men ble ødelagt under den den franske revolusjonen. I 1844 ble klosteret gjenoppbygget av ruinene av munker fra Westmalle. Det første ølet som ble brygget var Patersvaatje i 1852, og 19 år senere i 1871 ble klosteret et trappist-kloster og de begynte å brygge øl regelmessig.
I 1914, under første verdenskrig, forlot munkene klosteret da tyskerne okkuperte det. Under okkupasjonen (i 1917) ble bryggeriet demontert slik at omtrent 700 kg kobber kunne hentes ut. I 1998 bestemte munkene å brygge igjen. Munker fra trappist-klosteret Westmalle og Rochefort-klosteret hjalp til med byggingen av det nye bryggeriet.
I 2001 lanserte bryggeriet Achel 8°-ølene.
Som med de andre trappist-bryggeriene selges ølet for å støtte klosteret og andre veldedige formål.
Cebriorhipis

Utseende

Middelsstore (ca. 13 millimeter), brede smellere med lange, trådformede antenner som består av 11 eller 12 ledd. Disse artene har forholdsvis tynt hudpanser (kutikula) og er myke til biller å være. Det er nokså stor forskjell mellom kjønnene, hunnene er større og bredere enn hannene med kortere antenner. Dekkvingene har markerte lengdefurer. Oversiden, særlig pronotum, er mer eller mindre tett hårete.

Levevis

Larvene lever i jorda. Hannene flyr gjerne om natten og kommer til lys, hunnene er oftest ikke flygedyktige.

Utbredelse

Slekten er utbredt i Øst-Asia (Kina, Taiwan, Sumatra, Java).
Nypan leir

Nypan leir er en tidligere militærleir 1 km nord for tettstedet Klett i Trondheim kommune.
Leirområdet ble under andre verdenskrig benyttet av tyskerne, men ble senere tatt over av Forsvaret. De siste årene ble leiren benyttet til militærauksjoner, der forsvaret auksjonerte bort gammelt militært utsyr. Siste auksjon fant sted våren 2003. Leiren ble etter det overtatt av et eiendomsfirma, og området ble regulert for utbygging av boliger. Arbeidet med å rive leiren startet høsten 2006, og byggearbeidet tok til våren 2007. Boligområdet er i dag inndelt i gatene Ole Nypans vei og Arsenalveien.
Tommaso Stigliani

Biografi

Han dro til Napoli i ung alder hvor han utdannet seg, og hvor han også traff Giambattista Marino. 
Det første verket hans er et kort pastoraledikt intitulert Il Polifemo som kom ut i 1600. I 1603 ble han sekretær for hærtugen av Parma, Ranuccio I Farnese. Il canzoniere som kom ut i 1605, ble ført opp i Index librorum prohibitorum, den katolske kirkes fortegnelse over forbudte bøker. I Mondo nuovo kom ut i 1617, og handler om Christopher Columbus og en fiksjonell oppdagelse av Amerika, blant annet med steder som fantes på noen av datidens kart, men som aldri har eksistert.
Etter en dramatisk duell med historikeren Enrico Caterino Dacila i 1621, som han vant men pådro seg store skader fra, ble han tvunget til å flykte til Napoli. Takket være meklingen til kardinalen Cinzio Passeri Aldobrandini, fikk han lov til å komme tilbake til Parma. Han slo seg etterhvert ned i Roma, hvor han gav ut en revidert Il mondo nuovo i 1628, og skrev andre verk hvorav ett, L'arte del verso italiano, ble utgitt posthumt, i 1658.
National Basketball Association

Lag

NBA oppstod i 1946 med 11 lag, men gjennom en serie med utvidelser, reduksjoner og omveltninger har den nå 30 lag. Av de 30 lagene hører 29 av dem hjemme i USA, mens Toronto Raptors er det eneste laget som har tilhørighet i Canada. Boston Celtics har vunnet flest mesterskap med 17, tett fulgt av L.A. Lakers som har vunnet 16 (elleve i Los Angeles, fem i Minneapolis). Dernest kommer Chicago Bulls som tok seks mesterskap over en periode på åtte år på 90-tallet, godt hjulpet av spillere som Dennis Rodman, Michael Jordan og Scottie Pippen. 
Selve ligaen er delt inn i to avdelinger; øst og vest. Hver avdeling har tre divisjoner som igjen består av fem lag.
Dunlop

Dunlop Tires er et selskap som produserer dekk til blant annet biler, lastebiler og motorsykler. Selskapet ble etablert i 1888 av skotten John Boyd Dunlop etter at han hadde funnet opp det luftfylte dekket. Selskapet har i dag hovedkontor ved Fort Dunlop-fabrikken i Birmingham i England.
VM i kunstløp 1936

VM i kunstløp 1936. Verdensmesterskapet i kunstløp ble arrangert i Paris i Frankrike for kvinner 21. og 22. februar og for menn og par 28. og 29. februar 1936.
Karl Schäfer fra Østerrike vant sitt sjuende strake verdensmesterskap i kunstløp for menn og norske Sonja Henie vant sitt tiende strake mesterskap for kvinner. Maxi Herber og Ernst Baier fra Tyskland ble verdensmester i parløp.
Frankfort (Maine)

Geografi

Byen har et areal på totalt 67,1 km². 63,8 km² av dette er land og 3,3 km² (4,4%) er vann.
Diego Ribas da Cunha

Karriere

Santos FC signerte Diego da han var 12 år. Diego gikk gjennom ungdomssystemet til Santos FC, og debuterte på førstelaget da han var 16 år i turneringen Torneio Rio-São Paulo i 2002.
I 2004 ble han kalt inn til den brasilianske landslagstroppen til Copa América, og
skåret i straffekonkurransen mot Argentina i finalen. Robinho og Diego var i Brasil kjent som en fryktet, ung duo for Santos, før de begge ble solgt til europeiske toppklubber, henholdsvis Real Madrid og FC Porto.
Men det var derimot Tottenham som lå best an i løypa for å få Diego. I 2003, da Diego var 17, var Diego så godt som Tottenhamspiller, men styreformannen i Santos avbrøt overgangen.
FC Porto fikk endelig kjøpt ham i juli 2004, like etter Copa América.
Diego greide ikke å spille seg til fast plass i FC Porto under Co Adriaanse, og ble derfor utelatt fra Brasils tropp til VM 2006.
Forut for 2006-seongen gikk han til det tyske laget Werder Bremen for kun 54 millioner kroner. Der ble han etter hvert en stor stjerne, og scoret blant annet 38 mål på sine 84 opptredener for klubben. Hans beste sesong var 2008-2009 der han hjalp laget til finalen i UEFA-cupen, til tross for at laget kun kom på 10.-plass i Bundesliga. Diego fikk imidlertid et gult kort i semi-finalen, som gjorde at han ble utestengt i selve finalen. Den tapte Werder Bremen 2-1 mot Shakhtar Donetsk fra Ukraina.
I sin aller siste kamp for Werder Bremen stod Diego bak pasningen bak målet som gjorde at Werder vant den tyske cupen mot Bayer Leverkusen.
Diego ble forut for 2009-2010-seongen solgt til Juventus i Italia for 240 millioner kr. Sommeren 2010 vendte Diego tilbake til Bundesliga men til Wolfsburg
Godlia

Godlia (også skrevet Golia) er et bostedsområde nord i bydelen Østensjø, øst i Oslo. Det består av eldre villabebyggelse og borettslag. Fra deler av Godlia er det god utsikt over Oslo sentrum. Godlia har egen kino med barnefilmer på søndager og filmklubb for voksne. Hagelagstomten disponeres av Golia Hagebrukslag.

Natur

Den lille Godliaskogen ligger nordøst i Godlia, og  er beskyttet på grunn av sine mange tresorter, blant annet lønnetrærne ved den nedlagte husmannsplassen Tørtberg. Godlia er ett av få steder i Norge det er funnet eksemplarer av parasittsoppen pseudoboletus parasiticus.

Historie

Før bebyggelsen var Godlia en del av Nordre Skøyen Hovedgårds utmark. I Godliaskogen lå husmannsplassen Tørtberg. I perioden 1923–25 ble det bygget 25 eneboliger i området. Trikkelinjen Østensjøbanen som passerte Godlia ble åpnet i 1926. Golia Velhus ble bygget i funkisstil i 1934-35. Det har helt siden starten vært drevet kino i huset. Husmannsplassen Tørtberg i Godliaskogen ble revet ca 1953. Godlia borettslag med 344 leiligheter i 17 bygninger åpnet i 1960-61. I 1967 åpnet Godlia stasjon som T-banestasjon. Stasjonen er tegnet av Karl Stenersen. Godlia skole ble åpnet i 1967. Den ble nedlagt i 1981, men ble gjenåpnet i 1998. I mellomtiden ble lokalene benyttet blant annet av Østlandske musikkonservatorium.
I 1986 ble Godlia Bridgeklubb norgesmestre i lagbridge. På det seirende laget spilte Harald Nordby – Roy Kristiansen og Tor Helness - Jon Aabye.
I 1995 ble Godlia kjent i mediene gjennom avsløringen av Den Norske Forenings hemmelige møte på Godlia kino, hvor FrP-politikeren Øystein Hedstrøm deltok.
I november 1998 ble Godlia rystet av drapet på drosjesjåfør Ulf Braathen.
I 2006 bodde det ca. 700 personer på Godlia.

Kulturell betydning

Romanene Store Fri og Det innerste rommet av Espen Haavardsholm har handling lagt til Godlia.
En natt i Monte Carlo

Medvirkende

De viktigste rollene har Hans Albers, Anna Sten, Heinz Rühmann, Ida Wüst, Rachel Devirys, Kurt Gerron, Karl Etlinger, Otto Wallburg og Peter Lorre. Dessuten medvirker Comedian Harmonists.

Handling

Kaptein Craddock (Hans Albers) kan ikke betale hyre til mannskapet på krysseren «Persimon» fordi hjemlandet Pontenero er bankerott. Han styrer mot Monte Carlo for å stille Ponteneros konsul (Karl Etlinger) til ansvar. Dronning Yola (Anna Sten) har et perlekjede som hun vil pantsette for å redde konsulen. Craddock spiller bort pengene på kasinoet og truer direktøren (Kurt Gerron) med krysserens kanoner.
Mimobolbus

Utseende

Middelsstore, brede og høyt hvelvede, halvmatte, rødbrune tordivel. Hodet er stort og bredt, flatt, snuten sterkt fremskytende, hannen har ikke horn eller påfallende knøler snuten, men et opphøyd område mellom fasettøynene. Pronotum er bredt, rundet, uten påfallende groper, uthulinger eller pigger. Dekkvingene er hvelvede med fine punktstriper. Beina er kraftige gravebein, leggene krumme, på forbeina med skarpe tenner langs nesten hele ytterkanten, ikke bare i spissen.

Levevis

I likhet med tordivlene graver disse billene lange ganger, med kammer der larvene utvikler seg. Disse artene legger forholdsvis veldig store egg. Det er uklart hva larvene faktisk eter, det har blitt observert at de ganger på veggene i kammeret de lever i, og vokser ved dette. Kanskje ernærer de seg av bakterier som vokser på kammerveggene.
De voksne billene eter underjordiske sopper og flyr godt.

Utbredelse

Slekten er vidt utbredt i Afrika.
Tarnost

Tarnost eller Tarnost åsene er en fiktiv rekke med åser fra J.R.R. Tolkiens Midgard. De ligger i Belfalas, som er en region i Gondor, mellom elva Gilrain i øst og Dol Amroth i vest. Til nord ligger elva Ringló. Tarnost ligger i et område kalt Dor-en-Ernil, Prinsens land.
Bydeler i Bodø

Bodø tettsted har 38326 pr 1. januar 2012 , men tettstedet Løpsmarka, som ligger knappe én kilometer unna Bodø, har to av Bodø bys bydeler. Bodø sentrum ligger nesten ytterst på Bodøhalvøya, mens bydelene strekker seg vestover langs kysten, både på nordsiden og sørsiden av halvøya.
Via Tours

Via Tours er Norges største kjede av reisebyråer med 46 byråer fordelt rundt i hele Norge. Via Tours er en del av Via Travel Group. Via Tours formidler flybilletter, hotell, leiebil, cruise, charter, fotballreiser, golfreiser samt ulike typer tematurer for påmelding. Via Tours samarbeider med alle de store leverandørene av ferie og fritidsreiser.
Universität Bremen

Universitetet i Bremen ble stiftet i 1971, er dermed en av de yngre statlige universiteter i Tyskland og med ca. 18 500 studenter og nesten 2 000 forskere det største universitetet i delstaten Bremen.
Tshekardocoleidae

Utseende

Tshekardocoleidae var middelsstore (rundt 1 centimeter), litt flate biller. Hodet var forholdsvis lite, pronotum mye bredere enn langt med fremskutte forhjørner. Antennene var kraftige og mer eller mindre trådformede. Dekkvingene hadde tette, grove punkter som gav dem en meget grov struktur, og var tilspissede bakerst. I motsetning til moderne biller hadde dekkvingene et tydelig årenett, spesielt var costalåren (den fremste lange åren) tydelig som en skarp fold i vingen. Flygevingene var velutviklede.

Historie

Gruppen er kjent fra Perm og omfatter noen av de eldste kjente, utvetydige billene. Den eldste som så langt er funnet synes å vera Coleopsis archaica fra begynnelsen av Perm.
Lørenbyen

Lørenbyen er et boligutbyggingsprosjekt i på Løren i Oslo i regi av Selvaagbygg. I Lørenbyen skal det bygges mer enn 1600 boliger innen 2012. En stor del av Lørenbyen bygges i gamle Løren leir. Sentralt i Lørenbyen ligger Peer Gynt skulpturpark og Kanonhallen, en fredet bygning fra 2. verdenskrig som nå er gjort om til kulturhus.
Colombias herrelandslag i fotball

Historie

Colombia deltok ikke i kvalifiseringsrundene til VM mellom 1930 til 1954, men de var aktive likevel. Blant annet vant de mesterskapet i Sentralamerika i 1946, og senere også i 1970. Colombia deltok først i VM-kvalifiseringen til mesterskapet i 1958, men uten suksess. Colombia spilte uavgjort 1-1 mot Uruguay i Bogotá, og tapte 0-1 i Montevideo. Senere tapte de mot Paraguays herrelandslag i fotball 2-3 i Bogotá og deretter 0-3 i Asunción. Dette gjorde at Colombia endte på sisteplass i CONMEBOLs kvalifiseringsgruppe 3, med bare 1 poeng.

Frem til neste VM-sluttspill

I kvalifiseringen til fotball-VM 1966 endte Colombia sist i sin gruppe, etter Chile og Ecuador. Kvalifiseringen til fotball-VM 1970 gikk ikke noe særlig bedre. I kvaliken til fotball-VM 1974 endte de på andreplass, bare bak Uruguay på målforskjell. I Copa América 1975 kom de helt til finalen, der de tapte 0-2 for Peru.
Til fotball-VM 1990 fikk Sør-Amerika 3 sikre plasser, samt én kvalifiseringsmulighet. Argentina fikk den ene plassen, som regjerende mester fra 1986. De ni gjenværende landene ble delt opp i 3 grupper, der de to vinnerne med best poengsum ble direkte kvalifisert. Det ble Brasil og Uruguay. Gruppevinneren med dårligst poengsum måtte spille kvalifiseringskamp mot gruppevinneren fra Oseania. Israel spilte i denne gruppen av politiske grunner, og endte foran både Australia og New Zealand. Dermed kvalifiserte Colombia seg til VM 1990 ved å slå Israel (1-0 i Barranquilla og 0-0 i Israel). Dette var første gang siden 1962 at laget kvalifiserte seg til selve sluttspillet.
Reduvioidea

Utseende

Voksne rovteger er mellom 3 og 40 mm lange. Kroppen er vanligvis avlangt-oval og litt flat. De har et framoverrettet hode, den lange sugesnabelen er lett synlig og danner en bue ut fra kroppen. Sugesnabelen eller munnen består av flere ledd. Antennene består av fire ledd og er temmelig lange og tynne, bortsett fra hos Phymatidae der de er nokså korte og klubbeformede. Partiet mellom hodet og bryststykket er ofte sammensnørt, og det ser ut som de har en hals. Framvingene er gjerne robuste og tykke, men det finnes også en god del arter med reduserte vinger. Beina er ofte lange. Noen arter er svært spinkle og langbeinte og ligner overflatisk mest på mygg.
De fleste er mørke i fargen, som ofte varierer mellom brun, rød, svart eller orange. Noe kan også være grønne.

Levevis

Rovtegene har stikkende munndeler og kan bare ta inn flytende føde. Etter at de har boret den skarpe sugesnabelen inn i byttedyret, sprøyter de inn en gift som inneholder protein-fordøyende enzymer. Dette gjør at byttedyrets vev løses opp til en "suppe" som tegen kan suge i seg. Sugesnabelen kan også brukes i selvforsvar og de større artene kan gi meget smertefulle stikk om man håndterer dem.
Noen arter kamuflerer seg med å dekke kroppen med støv og rusk. Andre har en form for kamuflasje i at de ligner sterkt på byttedyrene sine.
Rovteger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.
Quilon Aerodrome

Forslag til et Aviation Academy på den gamle flyplass

I løpet av 2009 -2012 foreslo de lokale myndigheter å gjenopplive Quilon Aerodrome til et luftfartsakademi. med en 1 500 meter lang rullebane for lette fly. Imidlertid, da plassen nå er omgitt av flere høye bygninger og andre byggverk, som master for mobiltelefon ble forslaget møtt med protester fra lokalbefolkningen og planene forkastet.
Landbrugslotteriet

Landbrugslotteriet er et dansk lotteri som ble opprettet i 1907.
Lotteriet er en selveiende institusjon som er underlagt Justitsministeriets kontroll. Størstedelen av overskuddet utdeles til Dansk Landbrug, herunder organisasjonens familieseksjon, mens en mindre andel går til Justitsministeriet og Fødevareministeriet. Sistnevnte anvender blant annet pengene til Landlegatet, som kan søkes til initiativer som forbedrer landbefolkningens levevilkår.
Lotteriet består av 210 000 nummere. Landbrugslotteriet utbetaler i likhed med Klasselotteriet en forholdsvis stor andel av innskuddene i gevinster; omkring 64 prosent. Gevinstene uttrekkes månedlig.
Papua Ny-Guineas herrelandslag i fotball

Spillere og rekorder

Lagets høyeste FIFA ranking er 160.-plass, som de hadde i juni 2004. Deres laveste ranking er 203.-plass, fra juli 2009.
Lagets toppscorer er Reginald Davani
Den største seieren de har greid er 20–0 mot Amerikansk Samoa den 15. desember 1987. Deres største tap er 10–1 mot Malaysia, i juni 1976, og 11-2 mot Australia den 26. februar 1980.
Ksamiløyene

Ksamiløyene (albansk: Ishuj të Ksamilit eller Ishuj të Tetranisit) er fire små øyer sør i Albania. Landsbyen Ksamil, som øyene er oppkalt etter, ligger øst på en av øyene. Ksamiløyene har et samla areal på 7,1 hektar, og en del av dem utgjør en del av Butrint nasjonalpark. Øyene har flere restauranter som kan nås med båt.
Juan Manuel Asensi

Landslagskarriere

Asensi debuterte på landslaget mot Belgia og scoret allerede i sin første kamp Spanias mål. Det holdt imidlertid ikke for Spania, som tapte 1-2, og var ute av VM-kvalifiseringen. Dette var den første av 49 kamper (av 72) som Asensi spilte før han avsluttet sin karriere i EM i 1980, der han igjen tapte 1-2 mot Belgia.
Asensi var med i kvalifiseringen til VM i VM i fotball 1970 og VM i fotball 1974, i tillegg til at han var med til VM i fotball 1978. I VM 1978 scoret Asensi vinnermålet i 1–0-seieren over Sverige. Anensi spilte også i EM i 1980, som ble hans siste kamper.
NM i svømming 1931

NM i svømming 1931 ble arrangert i form av ulike norgesmesterskapsstevner i Oslo.
Kontinentallag

Kontinentallag (UCI Continental Team) er betegnelsen på sykkellag i landeveissykling på tredje høyeste nivå, nivået under profesjonelt kontinentallag.
Disse lagene kan inviteres til alle UCI-ritt på kontinentaltourene. Unntaket er høyeste nivå (.HC) på UCI Europe Tour der de kun kan delta i ritt i sine hjemland.
Laget skal ha mellom 8 og 16 ryttere, men kan i tillegg tilknytte seg inntil 4 ryttere fra andre sykkeldisipliner enn landeveissykling. Flertallet av ryttere må være under 28 år.
Kontinentallag registreres hos sitt nasjonale sykkelforbund.
Sasovo

Sasovo (russisk: Са́сово) er en by i Rjazan oblast i Russland. Byen ligger ved elva Tsna (i Okas nedbørfelt), rundt 150 km øst for Rjazan. Innbyggertall: 30 000 (2005 est.), 30 736 (folketelling 2002).
Sasovo ble grunnlagt i 1642, og fikk innvilget bystatus i 1926.
Norgesmesterskapet i fotball for menn 1927

Norgesmesterskapet i fotball for menn 1927 ble vunnet av Ørn, Horten, etter finaleseier 4-0 over Drafn den 16. oktober. Gunnar Dahl scoret for Ørn i det 16., 43. og i det 80. minutt, og Egil Jacobsen scoret i det 55. minutt. Kampen ble spilt på Sandefjord stadion. Dommer var Fritz Lütcherath, Hasle.
Dette var andre gang Ørn vant et norgesmesterskap.
Ørns vinnerlag: Gunnar Jacobsen, Knut Ellingsrud, Ingar Pedersen, Aage Larsen, Kjell Halvorsen, Harald Strøm, Sverre Fredriksen, Oscar Thorstensen, Egil Jacobsen, Gunnar Dahl og Gudmund Fredriksen.
Drafns lag: Leonard Syvertsen, Einar Gulbrandsen, Martin Johansen, Jamen Wilhelmsen, Josef Fuhre, Karsten Svang, Sigurd Simonsen, Kjell Nielsen, Isak Andresen, Gelland Nilsen og Åge Formoe.
Ola Toivonen

Klubbkarriere

Toivonen begynte sin profesjonelle fotballkarriere hos den lokale klubben Degerfors IF i 2005, som da kjempet om å unngå nedrykk fra Superettan. I forkant av 2006-sesongen ble Toivonen hentet til Örgryte IS, som da spilte i Allsvenskan under ledelse av trener Zoran Lukić. Lukić spådde ved Toivonens ankomst at han hadde kvaliteter nok til å kunne  spille på det svenske herrelandslaget innen 2008. Han etablerte seg raskt på førstelaget, og spilte totalt 25 seriekamper og scorte seks mål i sin første sesong, men klarte ikke å forhindre at klubben rykket ned. Han ble også tildelt prisen som årets beste gjennombrudd ved den svenske fotballgallaen i september 2006.

Malmö FF

Hans prestasjoner på fotballbanen gjorde at Malmö FF la inn et bud på Toivonen, og den 29. desember 2006 ble det offentliggjort at han hadde skrevet under en fireårskontrakt med klubben. Toivonen var tiltenkt rollen som erstatter for Jari Litmanen og etablerte seg raskt på førstelaget. Totalt spilte han 51 seriekamper og scoret 17 mål på to sesonger for Malmö FF, dog uten å vinne noen titler. Han avsluttet for øvrig 2008-sesongen med 14 mål, som plasserte han som nummer fire på toppscorerlisten sammen med Henrik Larsson (Helsingborgs IF) og Charlie Davies (Hammarby IF).

PSV Eindhoven

Den 14. januar 2009 ble Toivonen solgt fra Malmö FF til den nederlandske klubben PSV Eindhoven. I hans første sesong for klubben scorte han seks mål på 14 kamper, og i hans påfølgende første komplette sesong scorte han 13 mål på 22 seriekamper for PSV. Hans første tittel for klubben kom da PSV vant finalen i KNVB-cupen mot Heracles Almelo den 8. april 2012, hvor Toivonen scorte kampens første mål i 3–0-seieren.

Internasjonal karriere

Toivonen fikk sin landslagsdebut for Sveriges herrelandslag i vennskapskampen borte mot Venezuela den 14. januar 2007 (0–2). Hans første landslagsmål kom i vennskapskampen hjemme mot Bosnia-Hercegovina den 29. mai 2010. Han ble deretter tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.
Han ble tatt ut i Sveriges tropp til VM i fotball 2018 i Russland.
Så går vi rundt om en enebærbusk

«Så går vi rundt om en enebærbusk» er en gammel sanglek. Sangen finnes også både i Danmark og Sverige. Lignende sanger finnes også i Nederland, Belgia og England.
I Norge er sangen mest kjent som en julesang brukt i forbindelse med gang rundt juletreet.
Hansker

Hansker er klesplagg til å ha på hendene som har rom til alle fingrene, noe som skiller dem fra votter. Hansker som er laget i et tynnere stoff kalles vanter.

Hansker som beskyttelse

Hansker fins av ulike slag og brukes mest til beskyttelse mot kulde. Materialer kan være ull, bomull, skinn, pels, tekstiler og i våre dager også forskjellige kunststoffer.
Beskyttelseshansker er ofte av lær. Hansker til ridning og motorsykler er langskaftede og skal også beskytte underarmen. Egne vaterte hansketyper brukes i flere idretter, særlig for å stoppe en hard ball eller puck. Til riddertidens rustninger brukte man vanligvis jernhansker, enten av ringbrynje eller lærhansker dekket med leddete jernplater.

Hansker til formelt bruk

Menn kan til visse anledninger bruke hansker, gjerne sammen med livkjole eller andre særlig formelle antrekk. Slike hansker skal være små og kortskaftede, gjerne i et tynt og fint stoff. Vanligvis skal hanskene være sorte, men til galla (kjole og hvitt eller gallauniform) skal herrehansker være hvite.
Kvinner kan bruke lange hansker i sateng, særlig sammen med ballkjole eller selskapskjole. Slike hansker kan være i mange forskjellige farger eller i samme farge som kjolen.